Nóg ‘n bedanking by maatskappy wat e-tol invorderArgieffoto Ben Theron, die bedryfshoof van die maatskappy wat e-tol in Gauteng moet invorder, het bedank. “ETC het ons in kennis gestel van Theron se bedanking,” het Vusi Mona, woordvoerder vir die Suid-Afrikaanse Nasionale Padagentskap (Sanral) in ŉ e-pos gesê. Anne Mardon, woordvoerder vir Electronic Toll Collection (ETC), het Vrydag gesê hy het om persoonlike redes bedank. Sy sê Theron het in 2010 by ETC aangesluit en was instrumenteel om die bedryfskant van die maatskappy te vestig. Mark Ridgway, wat al van 2009 by die projek betrokke is, sal Theron se pos vul. Salahdin Yacoubi, die voormalige hoof van ETC het op 1 November 2013 bedank. E-tol het op 3 Desember in Gauteng in werking getree.